**Հավելված**

 **Հայաստանի Հանրապետության կառավարության**

**2024 թվականի**

**\_\_\_\_\_\_\_\_\_\_\_\_ \_\_-ի N\_\_\_-Ն որոշման**

 **«առաջնային ներդրումների արտոնություն» պետական օժանդակության տրամադրման կարգը եվ պայմանները**

 **1․ ԱՌԱՋՆԱՅԻՆ ՆԵՐԴՐՈՒՄՆԵՐԻ ԱՐՏՈՆՈՒԹՅԱՆ ՇԱՀԱՌՈՒՆԵՐԸ**

1. Առաջնային ներդրումների արտոնության (այսուհետ՝ ԱՆԱ) շահառու կարող են հանդիսանալ Հայաստանի Հանրապետությունում մասնավոր ներդրումներ ներգրավելու նպատակով ներդրումային ծրագիր իրականացնող ընկերությունները կամ առևտրային կազմակերպությունները (այսուհետ՝ շահառու), որոնց ներդրումային ծրագիրը ուղղված է Հայաստանի Հանրապետության էկոնոմիկայի նախարարի 2013 թվականի սեպտեմբերի 19-ի N 874-Ն հրամանով հաստատված «Տնտեսական գործունեության տեսակների դասակարգչի» (այսուհետ՝ ՏԳՏԴ) մշակող արդյունաբերության (ՏԳՏԴ C (ՍԻ) խումբ), ծառայությունների մատուցման (ՏԳՏԴ I (ԱՅ) 55 խումբ) կազմակերպմանը։
2. կազմակերպմանը։
3. Շահառու չեն կարող հանդիսանալ այն ընկերությունները, որոնք
4. սույն որոշման շրջանակներում մեկ անգամ արդեն իսկ եղել են շահառու և ստացել են օժանդակություն,
5. ստացել են օժանդակություն սույն որոշման 2-րդ կետով նշված ծրագրերի շրջանակներում,
6. սույն որոշման շրջանակներում աջակցություն ստանալու հայտի ներկայացման պահի դրությամբ չկատարված հարկային պարտավորությունները գանձելու վերաբերյալ ունեն հարուցված վարչական վարույթ,
7. ներգրավված են սնանկության վարույթում որպես պարտապան, և վերջինիս նկատմամբ ներկայացված է սնանկության դիմում։

**2. ՄԻՋՈՑԱՌՄԱՆ ԲՈՎԱՆԴԱԿՈՒԹՅՈՒՆԸ ԵՎ ԲԱԶԱՅԻՆ ՊԱՀԱՆՋՆԵՐԸ**

1. Առաջնային ներդրումներ են համարվում շահառուի` սույն որոշման ընդունումից հետո մեկնարկած ներդրումային ծրագրերի իրականացմանն ուղղված սույն որոշմամբ սահմանված ներդրումների ծավալը։
2. Սույն որոշման իմաստով ներդրումային ծրագրի ընդհանուր առաջնային ներդրումների արժեքը ներառում է ներդրումային ծրագրով նախատեսված սույն որոշման հավելվածի 1-ին կետին համապատասխան գործունեության կազմակերպման համար անհրաժեշտ անշարժ գույքի կառուցման, վերակառուցման, արդիականացման և հիմնական միջոցների ձեռքբերման, տեղափոխման և տեղադրման համար իրականացված ծախսերի հանրագումարը։ Ներդրումների ընդհանուր արժեքը հաշվարկվում է Էկոնոմիկայի նախարարության և շահառու միջև կնքված փոխհատուցման պայմանագրի կնքումից հետո ներդրումային ծրագրի իրականացման համար կատարված ներդրումների արժեքը։
3. Շահառուի կողմից փաստացի կատարված ներդրումների չափը կարող է տարբերվել ներդրումային ծրագրով ներկայացված չափից՝ պահպանելով ծրագրի 7-րդ կետով սահմանված պահանջները և ներդրումային ծրագրով նախատեսված ցուցանիշները, ընդ որում, ներդրումային ծրագրով ներկայացված ներդրումներից ավելի կատարված ներդրումները փոխհատուցման ենթակա չեն։
4. Սույն հավելվածի 23-րդ կետով նախատեսված դեպքում ներկայացված նոր հայտի բավարարման արդյունքում ներդրումների ընդհանուր արժեքի հաշվարկի համար հիմք է ընդունվում շահառուի կողմից ներկայացված և սույն որոշման 22-րդ կետի 2-րդ ենթակետի հիմքով մերժված հայտը ներկայացնելուն հաջորդող օրվանից ներդրումային ծրագրի իրականացման համար կատարված ներդրումների արժեքը։
5. ԱՆԱ շահառու դառնալու պայման են հանդիսանում հետևյալ ցուցանիշները միասին՝
6. առնվազն 1,000,000,000 (մեկ միլիարդ) ՀՀ դրամ ներդրումներ ներգրավելը,
7. առնվազն 50 նոր աշխատատեղի ստեղծում, յուրաքանչյուր աշխատատեղի գծով միջին ամսական աշխատավարձը պետք է կազմի 250,000 ՀՀ դրամ,
8. Ներդրումային ծրագրի իրականացման համար տարածքի նկատմամբ շահառուն պետք է ունենա սեփականության կամ կառուցապատման կամ օգտագործման կամ վարձակալության գրանցված իրավունք: Ընդ որում՝ կառուցապատման կամ օգտագործման կամ վարձակալության գրանցված իրավունքի տևողությունը չպետք է պակաս լինի ԱՆԱ շահառու լինելու առավելագույն ժամանակահատվածի տևողությունից։
9. Շահառուի կողմից ներդրումային ծրագիրը պետք է իրականացվի Երևան քաղաքի առաջին, երկրորդ, երրորդ և չորրորդ կադաստրային գոտուց դուրս տարածքում։
10. Շահառուն օժանդակություն ստանալու նպատակով հայտի ներկայացման պահի և օժանդակության ստացման օրվա դրությամբ չպետք է ունենա չկատարված հարկային պարտավորությունները գանձելու վերաբերյալ հարուցված վարչական վարույթ։
11. Օժանդակությունը տրամադրվում է սույն հավելվածի 7-րդ կետով սահմանված պայմանները՝ բոլոր քանակական (թվային) ցուցանիշները ամբողջությամբ կատարելուց, գործառնական փուլ մտնելուց, առաջնային ներդրումների հաշվին արտադրական կարողությունների միջոցով թողարկած ապրանքների մատակարարումից կամ ծառայությունների մատուցումից կամ աշխատանքների կատարումից գործառնական եկամուտ գեներացնելուց հետո՝ հետևյալ տոկոսային հարաբերակցությամբ․
12. կատարված առաջնային ներդրումների 5 տոկոսի չափով, բայց ոչ ավելի քան 1․5 միլիարդ ՀՀ դրամը՝ Երևան քաղաքում և Կոտայքի մարզում,
13. կատարված առաջնային ներդրումների 10 տոկոսի չափով, բայց ոչ ավելի քան 2․5 միլիարդ ՀՀ դրամը՝ Շիրակ, Լոռի, Արագածոտն, Արմավիր, Արարատ մարզերում և Տավուշ, Գեղարքունիք, Վայոց ձոր, Սյունիք մարզերի բնակավայրերում, բացառությամբ 10-րդ կետի 3-րդ ենթակետով նշված բնակավայրերի,
14. կատարված առաջնային ներդրումների 20 տոկոսի չափով, բայց ոչ ավելի քան 3․5 միլիարդ ՀՀ դրամը՝ Տավուշ, Գեղարքունիք, Վայոց ձոր, Սյունիք մարզերի Հայաստանի Հանրապետության կառավարության 1998 թվականի նոյեմբերի 17-ի «Հայաստանի Հնարապետության սահմանամերձ բնակավայրերի ցանկը հաստատելու մասին» N 713 որոշմամբ սահմանված բնակավայրերում:

**3․ ԴԻՄԵԼՈՒ ՏՐԱՄԱԴՐՄԱՆ ԿԱՐԳԸ ԵՎ ՊԱՅՄԱՆՆԵՐԸ**

1. Օժանդակություն ստանալու համար շահառուն Հայաստանի Հանրապետության Էկոնոմիկայի նախարարություն (այսուհետ՝ պատասխանատու մարմին) ներկայացնում է հայտ թղթային կամ էլեկտրոնային եղանակով (էլեկտրոնային փոստի հասցե՝ secretariat@mineconomy.am)՝ համաձայն N 1 ձևի։
2. Հայտին կից շահառուն ներկայացնում է՝
3. Ներդրումային ծրագրի ամփոփ նկարագիրը՝ համաձայն N 2 ձևի․
4. Տեղեկատվություն ներդրումային ծրագրի իրականացման համար նախատեսված հողի/տարածքի նկատմամբ սեփականության կամ վարձակալության կամ կառուցապատման կամ օգտագործման իրավունքների վերաբերյալ, հավաստող փաստաթղթերով,
5. հայտատուի գործունեության իրականացման համար անհրաժեշտ լիցենզիաների և թույլտվությունների պատճենները,
6. Հայաստանի Հանրապետության դատական դեպարտամենտի կողմից տրված տեղեկանք՝ առ այն, որ դիմումատուն սնանկության վարույթում ներգրավված չէ որպես պարտապան,
7. հայտատուի՝ ժամկետանց հարկային պարտավորություններ չունենալը հաստատող փաստաթղթեր։
8. Պատասխանատու մարմինը հայտը ստանալուց հետո 10 աշխատանքային օրվա ընթացքում ուսումնասիրում է այն և թերությունների բացակայության դեպքում մեկամսյա ժամկետում շահառուի հետ կնքում է փոխհատուցում տրամադրման պայմանագիր (այսուհետ՝ պայմանագիր), իսկ հայտի թերի լինելու դեպքում (պահանջվող փաստաթղթերն ամբողջական ներկայացված չեն կամ տեղեկատվությունը թերի է) գրությամբ վերադարձնում է շահառուին՝ 5 աշխատանքային օրվա ընթացքում հայտը շտկելու համար։
9. Ներդրումային ծրագրի իրականացման նպատակով օժանդակության տրամադրման հետ կապված հարաբերությունները կարգավորվում են պայմանագրով, որը պետք է ներառի նաև որոշմամբ նախատեսված պահանջները, պայմանները, առաջնային ներդրումների չափը, տրամադրվող օժանադակության չափը, ծրագրի մեկնարկի և ավարտի ժամկետները, ինչպես նաև գործառնական փուլ մտնելու, առաջնային ներդրումների հաշվին արտադրական կարողությունների միջոցով թողարկած ապրանքների մատակարարումից կամ ծառայությունների մատուցումից կամ աշխատանքների կատարումից գործառնական եկամուտ գեներացնելու ժամկետի վերաբերյալ տեղեկատվությունը։
10. Ներդրումային ծրագրի շրջանակներում գործառնական փուլ մտնելու, առաջնային ներդրումների հաշվին արտադրական կարողությունների միջոցով թողարկած ապրանքների մատակարարումից կամ ծառայությունների մատուցումից կամ աշխատանքների կատարումից գործառնական եկամուտ գեներացնելուց հետո՝ ներդրումային ծրագրի շրջանակներում առաջնային ներդրումների իրականացումը, այդ ներդրումների հաշվին գործառնական եկամուտ գեներացնելու, նոր աշխատատեղերի ստեղծման, աշխատատեղերի գծով միջին ամսական աշխատավարձի վերաբերյալ տեղեկատվությունը հիմնավորող փաստաթղթերով ներկայացված հաշվետվությունը (այսուհետ՝ հաշվետվություն) շահառուն ներկայացնում է պատասխանատու մարմին։
11. Ներդրումային ծրագրի շրջանակներում առաջնային ներդրումների իրականացումը, այդ ներդրումների հաշվին գործառնական եկամուտ գեներացնելու, նոր աշխատատեղերի ստեղծման, աշխատատեղերի գծով միջին ամսական աշխատավարձի վերաբերյալ տեղեկատվությունը հաստատվում են շահառուի կողմից ներկայացված հաշվետվության հիման վրա, իսկ հաշվետվությունը պետք է կազմված և հաստատված լինի Մեծ Տասնյակի (Big 10) միջազգային հեղինակավոր ցանկում ներառված աուդիտորական կազմակերպության կողմից։
12. Պատասխանատու մարմինը հաշվետվությունը ստանալուց 10 աշխատանքային օրվա ընթացքում այն ներկայացնում է հանձնաժողովի հաստատմանը։ Հանձնաժողովը հաշվետվությունը հաստատում կամ մերժում է 10 աշխատանքային օրվա ընթացքում։
13. Օժանդակությունը տրամադրվում է հաշվետվությունը հանձնաժողովի կողմից հաստատվելուց հետո մեկամսյա ժամկետում։ Հաշվետվությունը հաստատվում է հանձնաժողովի քվեարկությամբ՝ ձայների պարզ մեծամասնությամբ։
14. Օժանդակության տրամադրման չափը սահմանվում է պայմանագրով, սակայն եթե ներկայացված հաշվետվությամբ պայմանագրում նշված առաջնային ներդրումների չափը նվազել է, ուստի օժանդակությունը տրամադրվում է հանձնաժողովի կողմից հաստատված հաշվետվության առաջնային ներդրումների չափի և սույն հավելվածի 10-րդ կետով սահմանված չափով, եթե ավելացել է՝ օժանդակությունը տրամադրվում է պայմանագրով սահմանված չափով։
15. Եթե պետությունից ակնկալվող օժանդակության գումարի չափը գերազանցում է հայտի ներկայացման օրվա դրությամբ միջոցառման իրականացման նպատակով Հայաստանի Հանրապետության պետական բյուջեի մասին օրենքով տվյալ տարվա համար սահմանված ֆինանսական միջոցների մնացորդը, և շահառուն համաձայնվել է օժանդակություն ստանալ այդ մնացորդի չափով, ապա օժանդակության տրամադրման չափը կազմում է այդ մնացորդի չափը։
16. Շահառուի կողմից ներկայացված հայտը ենթակա է մերժման՝
17. եթե ներդրումային ծրագիրը չի իրականացվում սույն որոշման հավելվածի 1-ին կետով նախատեսված գործունեության տեսակներով․
18. եթե օժանդակության չափը գերազանցում է հայտի ներկայացման օրվա դրությամբ միջոցառման իրականացման նպատակով Հայաստանի Հանրապետության պետական բյուջեի մասին օրենքով տվյալ տարվա համար սահմանված ֆինանսական միջոցների մնացորդը, և շահառուն չի համաձայնվել օժանդակություն ստանալ այդ մնացորդի չափով․
19. հայտով ներկայացված տեղեկատվությունը չի համապատասխանում սույն որոշման պահանջներին․
20. սույն հավելվածի 13-րդ կետով սահմանված ժամկետում թերությունները շտկած հայտը չի ներկայացվել պատասխանատու մարմին կամ կրկին ներկայացվել է թերի։
21. եթե ներդրումային ծրագիրը հակասում է Կառավարության ծրագրով սահմանված ոլորտային առաջնահերթություններին։
22. Եթե հայտը մերժվել է սույն հավելվածի 22-րդ կետի 2-րդ ենթակետի հիմքով, ապա շահառուն կարող է կրկին հայտ ներկայացնել հաջորդ ժամանակահատվածում, երբ սույն որոշման համար նախատեսված են Հայաստանի Հանրապետության պետական բյուջեի մասին օրենքով տվյալ ժամանակահատվածի համար ֆինանսական միջոցներ։

**Ձև N 1**

|  |  |
| --- | --- |
|   |  |

**Հ Ա Յ Տ**

**ԱՌԱՋՆԱՅԻՆ ՆԵՐԴՐՈՒՄԱՅԻՆ ԱՐՏՈՆՈՒԹՅԱՆ ՇԱՀԱՌՈՒ ԴԱՌՆԱԼՈՒ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ԷԿՈՆՈՄԻԿԱՅԻ ՆԱԽԱՐԱՐ

 ՊԱՐՈՆ \_\_\_\_\_\_\_\_\_\_\_\_\_\_\_\_\_\_

1. Հայտատուն

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(հայտատուի լրիվ անվանումը և գտնվելու վայրը)

ի դեմս

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(պաշտոնը, անունը, ազգանունը, հայրանունը)

որը գործում է \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ հիման վրա և նախատեսում է իրականացնել \_\_\_\_\_\_\_\_\_\_\_\_\_\_\_\_\_\_\_\_\_\_\_ներդրումային ծրագիրը, խնդրում է ստանալ օժանդակություն ՀՀ կառավարության 2024 թվականի \_\_\_\_\_\_\_ \_\_-ի N \_\_ որոշմամբ հաստատված միջոցառման շրջանակում։

2. Հայտատուի տվյալները՝

Գտնվելու վայրը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հեռախոսահամարը \_\_\_\_\_\_\_\_\_\_\_\_\_\_\_\_\_\_\_\_

Էլ. փոստը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Պետռեգիստրում գրանցման համարը \_\_\_\_\_\_\_\_\_\_\_\_\_\_

Հարկ վճարողի հաշվառման համարը—————————

Տնտեսական գործունեության տեսակի դասիչը՝——————

3. Պատասխանատու կոնտակտային անձ

Ա. Ա. Հ. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Պաշտոնը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հեռախոսահամարը \_\_\_\_\_\_\_\_\_\_\_\_\_\_\_\_\_\_\_

Փոստային հասցեն \_\_\_\_\_\_\_\_\_\_

Էլ. փոստի հասցեն \_\_\_\_\_\_\_\_\_\_\_\_\_\_\_\_\_\_\_\_

4. Կցված փաստաթղթերի ցանկը

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Հայտարարություն**

Հավաստիացնում եմ, որ սույն փաստաթղթում պարունակվող տեղեկատվությունն արժանահավատ է և ամբողջական: Գիտակցում եմ, որ որևէ փաստաթղթի կամ տեղեկատվության կեղծ ներկայացումը, այդ թվում օժանդակության տրամադրման կարգի պահանջների շրջանակում հետագայում ներկայացվող փաստաթղթերում, հանգեցնում է օրենքով սահմանված քրեական և վարչական պատասխանատվության:

Ես համաձայն եմ իմ կողմից ներկայացված վերոնշյալ տեղեկատվության որևիցե փոփոխության դեպքում տեղեկացնել պատասխանատու մարմնի:

|  |  |  |
| --- | --- | --- |
| Ստորագրությունը \_\_\_\_\_\_\_\_\_\_\_\_\_\_\_\_\_\_\_\_\_  |   | Ամսաթիվը \_\_\_\_\_\_\_\_\_\_\_\_\_\_\_\_\_\_\_\_\_\_(օրը/ամիսը/տարեթիվը) |

**Ձև N 2**

**ՆԵՐԴՐՈՒՄԱՅԻՆ ԾՐԱԳՐԻ ՆԿԱՐԱԳԻՐԸ**

|  |  |  |
| --- | --- | --- |
| 1. | Հայտատուի (կազմակերպության) անվանումը և կազմակերպաիրավական ձևը, հիմնադրման տարեթիվը |                           |
| Հարկ վճարողի հաշվառման համարը (ՀՎՀՀ) |   |
| Կազմակերպության բաժնետերերը` ըստ բաժնետոմսի (բաժնեմասի), |   |
| Կոնտակտային տվյալները`Անուն, հայրանուն, ազգանուն |   |
| Իրավաբանական հասցեն |   |
| Տնտեսական գործունեության դասակարգիչը |   |
| ՀՀ գործող բանկային հաշվի տվյալները |  |
| Հեռախոսահամարը |   |
| Էլ. փոստը |   |
| 2. | Ներդրումային ծրագրի իրականացման վայրը/հասցե ներառյալ կադաստրային գոտին |   |
| 3. |  Ներդրումային ծրագրի նկարագրությունը (ծրագրի նպատակը, իրականացվելիք աշխատանքները, մրցակցային առավելությունները, արտահանման ուղղությունները և քաղաքականությունը, ծրագրով նախատեսված գործունեության տեսակի նկարագրությունը)։ |  |
| 4. | Ներդրումների տեսակը, չափը, ոլորտը և ուղղությունների նկարագրությունը (անշարժ գույքի կառուցում, վերակառուցում, արդիականացում, հիմնական միջոցների ձեռքբերում, տեղափոխում, տեղադրում) ֆինանսավորման աղբյուրները, ժամանակացույցը։  |   |
| 5․ | Ներդրումային ծրագրի իրականացման, մասնավորապես՝ անշարժ գույքի կառուցման, վերակառուցման, արդիականացման, հիմնական միջոցների ձեռքբերման, տեղափոխման, տեղադրման վերաբերյալ տեղեկատվությունը, ժամանակացույցը (ժամանակացույցը կազմվում է մեկնարկի պահից սկսված)։ |  |
| 6․ | Նոր ստեղծվող աշխատատեղերի վերաբերյալ տեղեկատվություն (քանակ, միջին աշխատավարձ) |  |
| 7․ | Տեղեկություններ ապրանքների մատակարարման, մատուցվող ծառայությունների և (կամ) աշխատանքների մասին, որոնք արտադրվելու, իրացվելու մատուցվելու կամ իրականացվելու են ներդրումային ծրագրի շրջանակներում։ |  |
| 8. | Ներդրումային ծրագրի իրականացման ժամանակացույցը՝ սկիզբ, ավարտ |   |
| 9․ | Գործառնական փուլ մտնելու, առաջնային ներդրումների հաշվին գործառնական եկամուտ գեներացնելու ժամկետը |  |
| 10․ | Տեղեկատվություն, որ ներդրումային ծրագիրը չի հակասում Կառավարության ծրագրով սահմանված ոլորտային առաջնահերթություններին |  |
|  11. | Ներդրումային ծրագրին վերաբերող այլ տեղեկություններ (հայտատուի հայեցողությամբ) |   |